b'\n_START_ARTICLE_\nGTK\n_START_SECTION_\nProgramavimo kalbos\n_START_PARAGRAPH_\nGTK+ para\xc5\xa1yta C programavimo kalba, naudojant i\xc5\xa1 dalies objektin\xc4\xaf model\xc4\xaf. Ta\xc4\x8diau egzistuoja papildomos s\xc4\x85sajos (angl. bindings) daugumai populiari\xc5\xb3 programavimo kalb\xc5\xb3 (C++, C#, Python, Perl, Java, Ruby ir kt.).\n_START_SECTION_\nI\xc5\xa1vaizda\n_START_PARAGRAPH_\nGTK+ i\xc5\xa1vaizda konfig\xc5\xabruojama, naudojant \xc4\xafvairius grafinius i\xc5\xa1vaizdos \xe2\x80\x9evariklius\xe2\x80\x9c bei temas. Egzistuoja daugyb\xc4\x97 tem\xc5\xb3. Galima net suteikti kit\xc5\xb3 populiari\xc5\xb3 operacij\xc5\xb3 sistem\xc5\xb3 (pvz., Windows 95, Windows XP \xe2\x80\x9eLuna\xe2\x80\x9c) ar grafini\xc5\xb3 bibliotek\xc5\xb3 (pvz., Motif) i\xc5\xa1vaizd\xc4\x85, ar bent jau j\xc4\x85 pam\xc4\x97gd\xc5\xbeioti._NEWLINE_Nuo 2.8 versijos elementams atvaizduoti naudojama Cairo vektorin\xc4\x97s grafikos biblioteka, taip pasiekiama puiki vaizdo kokyb\xc4\x97, numatoma vieninga spausdinimo bei atvaizdavimo ekrane sistema.\n_START_SECTION_\nAplinkos\n_START_PARAGRAPH_\nGTK+ yra pamatin\xc4\x97 GNOME biblioteka, ja para\xc5\xa1ytos visos grafin\xc4\x97s GNOME programos. Biblioteka taip pat naudojama \xc4\xafvairi\xc5\xb3 kit\xc5\xb3 atvirojo kodo darbalaukio aplink\xc5\xb3, pvz., XFCE bei Rox, programoms kurti. Yra ir GTK+ versija, skirta Microsoft Windows operacij\xc5\xb3 sistemai. GTK+ taip pat naudojama kaip pamatin\xc4\x97 kai kuri\xc5\xb3 delnini\xc5\xb3 kompiuteri\xc5\xb3 \xc5\xa1eim\xc5\xb3, toki\xc5\xb3 kaip GPE Palmtop ar Nokia Maemo, s\xc4\x85sajos biblioteka.\n_START_SECTION_\nGTK+ 2\n_START_PARAGRAPH_\nDabar da\xc5\xbeniausiai naudojama antroji GTK+ versija, vadinamoji GTK+ 2. Naujoji versija naudoja nauj\xc4\x85 teksto atvaizdavimo sistem\xc4\x85, Pango, yra visi\xc5\xa1kai pritaikyta Unikodui (naudojama UTF-8 koduot\xc4\x97), turi nauj\xc4\x85 tem\xc5\xb3 sistem\xc4\x85. Kita vertus, tr\xc5\xabksta suderinamumo su pirm\xc4\x85ja GTK+ versija, ir, perkeliant programas \xc4\xaf naujesn\xc4\x99 versij\xc4\x85, tenka padirb\xc4\x97ti papildomai. Tod\xc4\x97l kai kurios programos vis dar naudoja GTK+ 1.'